Na temelju odredbe članka 31. Pravilnika o studijima i studiranju na Sveučilištu Josipa Jurja Strossmayera u Osijeku i članka 43. Statuta Akademije za umjetnost i kulturu u Osijeku u sastavu Sveučilišta Josipa Jurja Strossmayera u Osijeku, Vijeće Akademije Akademije za umjetnost i kulturu u Osijeku na 12. sjednici u akademskoj 2018./2019. godini održanoj 29. svibnja 2019. godine pod točkom 10.9. dnevnog reda donijelo je sljedeću

ODLUKU O KRITERIJIMA I PRAVU UPISA

U I. GODINU DIPLOMSKIH SVEUČILIŠNIH STUDIJA

NA AKADEMIJI ZA UMJETNOST I KULTURU U OSIJEKU

U AKADEMSKOJ 2019./2020. GODINI

**I. OPĆE ODREDBE**

**I.**

Ovom Odlukom uređuju se pitanja organizacije i provođenja razredbenog postupka obzirom na posebnosti diplomskih sveučilišnih studija na Akademiji za umjetnost i kulturu u Osijeku u sastavu Sveučilišta Josipa Jurja Strossmayera u Osijeku (u daljnjem tekstu: Akademija) koja nisu regulirana Pravilnikom o studiju i studiranju Sveučilišta Josipa Jurja Strossmayera u Osijeku.

**II.**

Diplomski sveučilišni studij Akademije može upisati osoba koja je završila odgovarajući preddiplomski sveučilišni studij i uspješno prošla razredbeni postupak.

**III.**

Diplomski sveučilišni studij na Akademiji odvija se na šest (6) odsjeka te svaki Odsjek organizira i provodi svoj razredbeni postupak za diplomski sveučilišni studij koji se izvodi pri takvom odsjeku.

**IV.**

Svaki Odsjek Akademije donosi Posebne odredbe o razredbenom postupku za diplomske sveučilišne studije koji se izvode pri istim odsjecima, a kojima se prema specifičnosti odsjeka određuju kriteriji i procedura samog razredbenog postupka.

**V.**

Pristupnik se prilikom prijave na razredbeni postupak može prijaviti na više studija, te za svaki posebno platiti pristojbu za prijavu.

**VI.**

Razredbenom postupku u pravilu mogu pristupiti osobe koje su završile odgovarajući preddiplomski sveučilišni studij. O utvrđivanju ekvivalentnosti ranije završenih studija pristupnika odlučivati će Povjerenstvo za upis.

**VII.**

Razredbeni postupak provodi se nakon objavljivanja Natječaja za upis u prvu godinu diplomskog sveučilišnog studija Sveučilišta u Osijeku za određenu akademsku godinu, koje je slijedom zakonskog postupka, objavljen u sredstvima javnog informiranja. Tekst tog Natječaja sastavni je dio ove Odluke.

**VIII.**

Odsjek predlaže članove Povjerenstva za upis studenata u I. godinu diplomskih sveučilišnih studija (Povjerenstvo za upis). Povjerenstvo je sastavljeno od pet članova od kojih je najmanje troje nastavnici s Privremenog Odsjeka u umjetničko-nastavnom ili znanstveno-nastavnom zvanju. Povjerenstvo mora imenovati i zamjenskog člana. Povjerenstvo organizira, te uz pomoć stručnih službi Akademije provodi razredbeni postupak. Povjerenstvo većinom glasova između sebe bira Predsjednika povjerenstva. Predsjednik rukovodi razredbenim postupkom i o rezultatima podnosi izvješće Vijeću Akademije, odnosno dekanu.

**IX.**

Rezultati razredbenog postupka valjani su ako ih potpiše natpolovičan broj članova Povjerenstva. Dekan prihvaća i potvrđuje konačne rezultate razredbenog postupka.

**X.**

Konačni rezultati razredbenog postupka, potpisani i ovjereni od strane dekana, javno se obznanjuju na oglasnoj ploči Akademije i Internet stranici.

**XI.**

U žalbenom postupku koji istječe 24 sata po objavljivanju rezultata, razmatrat će se samo pismene žalbe, ako se temelje na povredama procedure i materijalnim činjenicama.

Vijeće Akademije imenuje Povjerenstvo za nadzor i rješavanja po pitanju podnesenih žalbi pristupnika Natječaju, a u postupku provjere specifičnih znanja i vještina i sposobnosti kandidata u svezi upisa u I. godinu na diplomske sveučilišne studije u akademskoj 2019./2020. na Akademiji.

**XII.**

U praktični dio ispita, gdje se ocjene donose na temelju diskrecionog prava članova ispitnog povjerenstva, uvid može imati samo Kontrolno povjerenstvo za razredbeni postupak i privremeni dekan.

**XV.**

Radovi nastali tijekom razredbenog postupka po isteku postupka, ostaju vlasništvo Akademije.

**XVI.**

Rezultati razredbenog postupka pretpostavka su samo za upis u narednu akademsku godinu.

 Dekanica

 Prof. dr. sc. Helena Sablić Tomić

KLASA: 003-05/19-01/11

URBROJ: 2158-73-01-19-2

II. POSEBNE ODREDBE RAZREDBENOG POSTUPKA

**ODSJEK ZA GLAZBENU UMJETNOST**

* - Diplomski sveučilišni studij Glazbena pedagogija
* - Diplomski sveučilišni studij Pjevanje

1. Uvjeti upisa

Pravo upisa na diplomske sveučilišne studije Odsjeka za glazbenu umjetnost Akademije za umjetnost i kulturu u Osijeku imaju kandidati koji su završili odgovarajući preddiplomski sveučilišni studij. Pravo upisa na diplomski studij Pjevanja imaju kandidati koji su završili odgovarajući preddiplomski sveučilišni studij s ostvarenim minimalnim prosjekom ocjena 3,50 iz glavnog predmeta struke (Pjevanje).

2. Prijave za razredbeni postupak

Prijave za razredbeni postupak se primaju do 26. rujna 2019.

Prijave za razredbeni postupak kandidati podižu na Akademije za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči.

Uz prijave kandidati prilažu:

* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  životopis
* -  svjedodžba ili potvrda o završenom preddiplomskom studiju
* -  kandidati koji su studij završili u inozemstvu prilažu i rješenje o istovrijednosti studija
* -  prijepis ocjena s preddiplomskog studija s ukupnom prosječnom ocjenom na tri decimale
* -  pismo motivacije (1-2 kartice teksta)u kojima se navode razlozi interesa za ovaj diplomski studij (za kandidate koji NISU studirali na Akademiji za umjetnost i kulturu u Osijeku ili na Umjetničkoj akademiji u Osijeku).
* -  dokaz o uplati troškova razredbenog postupka u iznosu od 300,00 kn, uplaćenih na žiro-račun Akademije za umjetnost i kulturu u Osijeku, brojHR7323600001102689236, s naznakom “za razredbeni postupak”.

Detaljnije informacije o razredbenom postupku kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili na web stranici: www.uaos.hr

3. Razredbeni ispit

Za upise na diplomske sveučilišne studije organizirat će se razredbeni postupak koji se sastoji od sljedećih elemenata:

Diplomski sveučilišni studij Glazbena pedagogija:

1. Esej na zadanu glazbeno-pedagošku temu 200 bodova,
2. Motivacijski razgovor s ispitnim povjerenstvom 200 bodova,
3. Pjevanje a vista 200 bodova,
4. Sviranje klavira (obavezni program: etida, polifona skladba, sonata) 200 bodova i
5. Ocjene na preddiplomskom studiju 200 bodova.

Što ukupno čini maksimalno 1000 bodova. Razredbeni prag je 400 bodova.

Razredbeni postupak će se održati 27. rujna 2019.

Diplomski sveučilišni studij Pjevanje:

Koncertni program koji obuhvaća sljedeće programske elemente:

1. Jedna Aria Anticha
2. Jedna arija oratorija, kantate ili mise ili jedna koncertna arija W. A. Mozarta
3. Jedna pjesma autora 19. stoljeća
4. Jedna pjesma autora 20. ili 21. stoljeća
5. Jedna pjesma hrvatskog autora
6. Jedna operna arija

Maskimalan broj bodova: 800

Ocjene na preddiplomskom studiju do 200 bodova.

Što ukupno čini maksimalno 1000 bodova.

Razredbeni prag je 400 bodova.

Razredbeni postupak će se održati 27. rujna 2019.

4. Rang liste

Rang liste se utvrđuju za sve sveučilišne studije Odsjeka za glazbenu umjetnost na temelju ostvarenih rezultata razredbenog postupka i ocjena s preddiplomskog studija.

5. Upisi

Upis kandidata provodit će se 30. rujna 2019. Pravo upisa na redoviti ili izvanredni sveučilišni studij stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

**ODSJEK ZA INSTRUMENTALNE STUDIJE**

* -  Diplomski sveučilišni studij Tamburaško umijeće
* -  Diplomski sveučilišni studij Klavir

1. Uvjeti upisa

Diplomski sveučilišni studij Tamburaško umijeće

Pravo prijave na natječaj za diplomski sveučilišni studij Tamburaško umijeće i pravo pristupa razredbenom ispitu imaju osobe sa završenim preddiplomskim sveučilišnim studijem Žičani instrumenti smjer Tambure ili preddiplomskim sveučilišnim studijem Tambure (premda može biti riječ samo o bugarskoj ili makedonskoj tamburi) te osobe sa završenim bilo kojim preddiplomskim sveučilišnim glazbenim studijem ukoliko polože razredbeni ispit. Svi drugi kandidati obavezno pristupaju razredbenom ispitu. Pravo prijave na natječaj imaju i osobe sa završenim bilo kojim glazbenim sveučilišnim diplomskim studijem ili dodiplomskim sveučilišnim studijem.

Diplomski sveučilišni studij Klavir

Pravo upisa na diplomski studij Klavira imaju kandidati koji su završili odgovarajući preddiplomski sveučilišni studij s ostvarenim minimalnim prosjekom ocjena 3,50 iz glavnog predmeta struke (Klavir).

2. Prijave za razredbeni postupak

Prijave za razredbeni postupak se primaju do 23. rujna 2019.

Prijave za razredbeni postupak kandidati podižu na Akademiji za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči i na www.uaos.hr.

Uz prijavu kandidati prilažu:

* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  životopis
* -  svjedodžbu ili potvrdu o završenom preddiplomskom studiju ili o ostvarenih 180 ECTS
* -  rješenje o istovrijednosti studija prilažu oni kandidati koji su studij završili u inozemstvu
* -  dopunska isprava o studiju (supplement) ili uvjerenje o položenim ispitima s preddiplomskog studija s ukupnom prosječnom ocjenom na tri decimale
* -  dokaz o uplati troškova razredbenog postupka u iznosu od 300,00 kn, uplaćenih na žiro- račun Akademije za umjetnost i kulturu u Osijeku, brojHR7323600001102689236, s naznakom “za razredbeni postupak”.

Detaljnije informacije o razredbenom postupku kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili na web stranici: www.uaos.hr,

3. Razredbeni ispit

Razredbeni ispit će se držati 26. i 27. rujna 2019. prema rasporedu koji će se objaviti na oglasnoj ploči Akademije za umjetnost i kulturu u Osijeku i na www.uaos.hr.

Diplomski sveučilišni studij Tamburaško umijeće

1. Pismeni ispit obuhvaća provjeru iz elementarne teorije glazbe (50 bodova), diktat jednoglasni i dvoglasni (100 bodova). Ispit je eliminatoran. Vrijedi ukupno 150 bodova.

2. Usmeni ispit obuhvaća pjevanje jednog primjera s lista. Vrijedi 50 bodova.
3. Izvedba programa u trajanju od najviše 30 minuta na bisernici ili braču. Ispit vrijedi 800 bodova.
Kandidati odabiru program prema vlastitom nahođenju i izvode ga napamet pred komisijom. Program može biti izveden uz klavirsku pratnju ili bez klavirske pratnje.
Poželjno je u program uvrstiti jedno virtuozno djelo, jednu obradu i jedno izvorno napisano djelo za instrument na kojem se svira. Program traje do 30 minuta.

4. Razgovor s kandidatima služi da bi se utvrdio interes, zrelost i osobnost kandidata, te u svrhu njihove vlastite verbalne prezentacije. Ne donosi bodove.

Razredbeni prag je 600 bodova.

Diplomski sveučilišni studij Klavir

Koncertni program u trajanju od najviše 60 minuta, a koji programski odgovara gradivu završnog ispita preddiplomskog studija Klavira.

1. Preludij i fuga iz zbirke Das wohltemperierte Klavier J. S. Bacha
2. Sonata L. van Beethovena
3. Značajna skladba autora XIX st.
4. Značajna skladba napisana poslije 1890
5. Značajna skladba hrvatskog autora
6. Koncertna etida

Maksimalan broj bodova: 800

7. Ocjene na preddiplomskom studiju 200 bodova. Što ukupno čini maksimalno 1000 bodova.

Razredbeni prag je 400 bodova.

4. Rang liste

Nakon provedbe razredbenog ispita, Ispitno povjerenstvo donosi Odluku o rezultatima ispita i utvrđuje rang listu koja se objavljuje na oglasnoj ploči i na www.uaos.hr.

5. Upisi

Upis kandidata provodit će se 30. rujna 2019. Pravo upisa na redoviti ili izvanredni sveučilišni studij stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su stekli pravo na upis, a ne upišu se prema utvrđenom rasporedu, gube pravo na upis. Kandidati koji su stekli pravo upisa mogu se upisati u I. godinu diplomskih sveučilšnih studija Tamburaško umijeće i Klavir na Akademiji za umjetnost i kulturu u Osijeku samo u tekućoj akademskoj godini.

6. Obavijesti

Detaljnije informacije o razredbenom postupku kandidati mogu dobiti u Uredu za studente Akademije za umjetnost i kulturu u Osijeku, K. P. Svačića 1f ili na www.uaos.hr.

**ODSJEK ZA VIZUALNE I MEDIJSKE UMJETNOSTI**

* -  Diplomski sveučilišni studij Likovne kulture
* -  Diplomski sveučilišni studij Ilustracija Diplomski sveučilišni studij Likovna kultura

1. Uvjeti upisa

Pravo prijave na natječaj za diplomski sveučilišni studij Likovne kulture i pravo pristupa razredbenom ispitu imaju osobe sa završenim preddiplomskim sveučilišnim studijem Likovne kulture Akademije za umjetnost i kulturu u Osijeku, te sve ostale osobe sa završenim istovjetnim ili srodnim preddiplomskim sveučilišnim studijem drugih visokoškolskih ustanova u Hrvatskoj ili inozemstvu. Svi kandidati obavezno pristupaju razredbenom ispitu. Pravo upisa na diplomski sveučilišni studij Likovne kulture imaju osobe sa završenim preddiplomskim studijem i položenim razredbenim ispitom.

Kandidatima se omogućuje izbor upisa na redoviti ili izvanredni studij.

2. Prijave za razredbeni postupak

Prijave za razredbeni postupak primaju se do 25. rujna 2019.

Prijave za razredbeni postupak kandidati mogu preuzeti s mrežne stranice Akademije ili osobno u Uredu za studente na Akademiji za umjetnost i kulturu u Osijeku, gdje se i predaju zajedno s mapama radova.
Uz prijavu, osim dokumenata navedenih u općem dijelu natječaja, kandidati prilažu i:

* -  životopis,
* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  pismo motivacije (1-3 kartice)
* -  svjedodžbu (uvjerenje) ili diplomu završenog prethodnog studija,
* -  kandidati koji su studij završili u inozemstvu prilažu i rješenje o istovrijednosti studija
* -  dopunsku ispravu o studiju ili prijepis ocjena s izračunatim prosjekom (za pristupnike koji nisu studirali na Umjetničkoj akademiji u Osijeku)
* -  mapu radova
* -  dokaz o uplati troškova razredbenog postupka u iznosu 300,00 kn, uplaćenih na žiro-račun Akademije za umjetnost i kulturu u Osijeku, broj IBAN HR 7323600001102689236, s naznakom “za razredbeni postupak”.

3. Razredbeni postupak

Izbor kandidata za upis na Akademiju obavlja se putem razredbenog postupka, koji polažu svi kandidati.

Razredbeni postupak obuhvaća:

1. Razlikovni ispit

Pismeni ispit iz povijesti umjetnosti polažu kandidati sa srodnih preddiplomskih studija koji tijekom preddiplomskog studija nisu imali nastavu iz povijesti umjetnosti ili je nastava povijesti umjetnosti bila opsegom manja nego na preddiplomskom sveučilišnom studiju likovne kulture na Akademiji za umjetnost i kulturu u Osijeku, a što se utvrđuje uvidom u prijepis ocjena pristupnika.

Ispit je eliminatoran i ne ulazi u ukupan zbroj bodova.

2. Pregled mape radova i pismo motivacije

Mapa radova eliminatorni je dio razredbenog ispita. Kandidat čiju mapu radova ispitno povjerenstvo nije pozitivno ocijenilo, ne može biti upisan na diplomski sveučilišni studij Likovne kulture.

Mapa radova može se predati u slijedećem obliku:

* -  U tvrdim koricama; radovi u rasponu od najmanje A4, a najviše B1 formata (originalni crteži, grafike i fotografije; fotografske reprodukcije: radovi rađeni slikarskim tehnikama, kiparski radovi); ili u digitalnom obliku (CD-Rom, DVD – fotografske reprodukcije radova, radovi s područja videa, filma, multimedije i dizajna). U mapi radova ne smije biti manje od 30 niti više od 50 radova.
* -  Na mapu je obavezno upisati ime i prezime pristupnika.
* -  Mapa nosi maksimalno 800 bodova.

4. Razgovor s kandidatima

Ispitno povjerenstvo obavit će informativni razgovor sa svim kandidatima čije su mape radova prethodno pozitivno ocijenjene u svrhu utvrđivanja interesa, zrelosti i osobnosti kandidata, te u svrhu njihove vlastite verbalne prezentacije priloženih radova. Razgovor s kandidatima nosi maksimalno 200 bodova.

Razredbeni prag iznosi 500 bodova.

4. Razredbeni ispit

Razredbeni ispit održat će se 26. rujna 2019. prema rasporedu koji će se objaviti na oglasnoj ploči Akademije za umjetnost i kulturu u Osijeku.

5. Upisi

Pravo upisa stječu kandidati koji su prešli razredbeni prag na razredbenom ispitu. Upisi se provode nakon objavljivanja rezultata razredbenog postupka prema bodovnoj listi rezultata razredbenog postupka. Upis kandidata provodit će se 30. rujna 2019. u 9 sati.
Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

6. Obavijesti

Detaljnije informacije o razredbenom postupku kandidati mogu dobiti u Uredu za studente Akademije za umjetnost i kulturu u Osijeku, K. P. Svačića 1f ili na www.uaos.hr.

**DIPLOMSKI SVEUČILIŠNI STUDIJ ILUSTRACIJA**

1. Uvjeti upisa

Pravo prijave na natječaj za diplomski sveučilišni studij Ilustracija i pravo pristupa razredbenom ispitu imaju osobe sa završenim preddiplomskim sveučilišnim studijem Likovne kulture na Akademiji za umjetnost i kulturu u Osijeku, te sve ostale osobe sa završenim istovjetnim ili srodnim preddiplomskim sveučilišnim studijem drugih visokoškolskih ustanova u Hrvatskoj ili inozemstvu, kao i osobe kojima je preostalo najviše 20 ECTS bodova do završetka preddiplomskog studija. Svi kandidati obavezno pristupaju razredbenom ispitu. Pravo upisa na diplomski sveučilišni studij Ilustracija imaju osobe sa završenim preddiplomskim studijem i položenim razredbenim ispitom. Studij traje dvije godine (četiri semestra), pri čemu je student obavezan prikupiti minimalno 120 ECTS bodova, osim u slučaju kada se taj broj bodova nužno uvećava za broj bodova koji nose kolegiji propisani odlukom o obaveznom polaganju razlikovnih ispita. Kandidatima se omogućuje izbor upisa na redoviti ili izvanredni studij.

2. Prijave za razredbeni postupak

Prijave za razredbeni postupak primaju se do 23. rujna 2019.

Prijave za razredbeni postupak kandidati mogu preuzeti s mrežne stranice Akademije ili osobno u Uredu za studente Akademije za umjetnost i kulturu u Osijeku, gdje se i predaju zajedno s mapama radova.

Uz prijavu, osim dokumenata navedenih u općem dijelu natječaja, kandidati prilažu i:

* -  životopis,
* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  pismo motivacije (1-3 kartice)
* -  svjedodžbu (uvjerenje) ili diplomu završenog prethodnog studija,
* -  pristupnici koji su studij završili u inozemstvu prilažu i rješenje o istovrijednosti studija
* -  dopunsku ispravu o studiju ili prijepis ocjena s izračunatim prosjekom (za pristupnike koji nisu studirali na Akademije za umjetnost i kulturu u Osijeku)
* -  mapu radova
* -  dokaz o uplati troškova razredbenog postupka u iznosu 300,00 kn, uplaćenih na žiro-račun Akademije za umjetnost i kulturu u Osijeku, broj: IBAN HR 7323600001102689236, s naznakom “za razredbeni postupak”.

3. Razredbeni postupak

Razredbeni postupak obuhvaća:

4. Pregled mape radova

Mapa radova eliminatorni je dio razredbenog ispita. Kandidat čiju mapu radova ispitno povjerenstvo nije pozitivno ocijenilo, ne može biti upisan na diplomski studij Ilustracije. Mapa radova može se predati u sljedećem obliku: U tvrdim koricama; radovi u rasponu od najmanje A4, a najviše B1 formata (originalni crteži, grafike, slike, digitalne grafike) te u digitalnom obliku (CD-Rom, DVD). U mapi se mogu priložiti radovi rađeni prema promatranju i po imaginaciji. Poželjno je da radovi budu ilustrativnog karaktera te se, također, mogu priložiti originalne ilustracije rađene prema literarnom predlošku, stripovi te radovi srodni svim oblicima grafičkog pripovijedanja. U mapi radova ne smije biti manje od 30 niti više od 50 radova. Na mapu je obavezno upisati ime i prezime pristupnika. Mapa nosi maksimalno 800 bodova.

5. Razgovor s kandidatima

Ispitno povjerenstvo obavit će informativni razgovor sa svim kandidatima čije su mape radova prethodno pozitivno ocijenjene u svrhu utvrđivanja interesa, zrelosti i osobnosti kandidata, te u svrhu njihove vlastite verbalne prezentacije priloženih radova.

Razgovor s pristupnicima nosi maksimalno 200 bodova.

Razredbeni prag iznosi 500 bodova.

6. Razlikovni ispit

Ukoliko kandidat nije završio preddiplomski sveučilišni studij likovne kulture na Akademiji za umjetnost i kulturu u Osijeku, povjerenstvo može procijeniti na osnovu prijepisa ocijene, mape radova i motivacijskog razgovora da kandidatu nedostaju neke uvodne kompetencije za određene predmete koji su propisani studijskim programom diplomskog sveučilišnog studija Ilustracija. Povjerenstvo će izdati odluku kojom kandidat obavezuje da kroz određeni period savlada te nedostajuće kompetencije kroz sadržaj izbornih predmeta ponuđenih na samom studiju, a koji će se bodovati izvan obaveznih 120 ECTS-a tijekom predviđenog trajanja studija. Detaljnije informacije o razredbenom ispitu kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili namrežnoj stranici: www.uaos.hr.

7. Razredbeni ispit

Razredbeni ispit održat će se 24. rujna 2019. prema rasporedu koji će se objaviti na oglasnoj ploči Akademije za umjetnost i kulturu u Osijeku.

8. Upisi

Pravo upisa stječu kandidati koji su prešli razredbeni prag na razredbenom ispitu. Upisi se provode nakon objavljivanja rezultata razredbenog postupka prema bodovnoj listi rezultata razredbenog postupka.

Upis kandidata provodit će se 30. rujna 2019. u 9 sati.Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

**ODSJEK ZA KAZALIŠNU UMJETNOST**

- Diplomski sveučilišni studij Kazališna umjetnost;
Smjer: Gluma, Lutkarska animacija, Lutkarska režija , Neverbalni teatar

Diplomski sveučilišni studij Kazališna umjetnost; smjer: Gluma, jednopredmetni /dvopredmetni

1. Uvjeti upisa

Pravo prijave na natječaj za diplomski studij na Akademije za umjetnost i kulturu imaju kandidati koji su završili odgovarajući preddiplomski sveučilišni studij iz područja kazališne umjetnosti sa najmanje 180 ECTS ostvarenih bodova, ili dodiplomski četverogodišnji studij iz područja kazališne umjetnosti.\*(\*Studenti završenih sveučilišnih studijskih programa iz drugih područja, osim kazališne umjetnosti, ali istovjetne gore navedene akademske razine, a koji imaju višegodišnju kazališnu praksu također mogu pristupiti razredbenom ispitu).

2. Prijave za razredbeni postupak

Prijave za razredbeni postupak primaju se do 20. rujna 2019. Prijave za razredbeni postupak kandidati podižu na Akademiji za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči. Uz prijave kandidati prilažu:

* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  životopis
* -  svjedodžba ili potvrda o završenom preddiplomskom studiju
* -  prijepis ocjena s preddiplomskog studija s ukupnom prosječnom ocjenom na tri decimale
* -  preporuku profesora ili preporuku kompetentne osobe (samo za studente koji nisu studirali na Akademije za umjetnost i kulturu u Osijeku ili Umjetničkoj akademiji u Osijeku)
* -  pismo motivacije u kojima se navode razlozi interesa za ovaj diplomski studij (maksimalno dvije kartice teksta)
* -  ostale, natječajem propisane popise pročitane, pripremljene i pogledane literature iz područja kazališne umjetnosti.

Uz prijavu, kandidati prilažu i dokaz o uplati troškova razredbenog postupka u iznosu od 300,00 kn, a koji se uplaćuje na žiro-račun Akademije za umjetnost i kulturu u Osijeku, broj: IBAN HR 7323600001102689236, s naznakom "za razredbeni postupak".

Razredbeni postupak obuhvaća: provjeru motivacije, talenta i vještine :

1. Pristupnik je dužan pripremiti samostalni glumački nastup s najmanje dva monologa iz dramskog opusa: H. Ibsen, A. P. Čehov, M. Krleža u trajanju od 15-20 minuta
2. pristupnik je dužan napisati: a.) osvrt/analizu jedne predstave (u aspektu glume i jedne uloge) b.) osvrt/esej o jednom dramskom djelu iz opusa navedenih autora
3. ispitno povjerenstvo ocjenjuje opći dojam pristupnika
4. uz dokumente priložiti : životopis; popis dramskih djela( iz opisa Krleže , Ibsena , Čehova) iz kojih je uobličen samostalan glumački nastup; popis odgledanih dramskih predstava u protekloj akademskoj godini

3. Razredbeni postupak:

Izbor kandidata za upis na diplomski sveučilišni studij Kazališne umjetnosti, smjer: Gluma obavlja se putem razredbenog ispita, koji polažu svi kandidati.

Razredbeni ispit održat će se 23. rujna 2019. godine prema rasporedu koji će se objaviti na oglasnoj ploči Akademije za umjetnost i kulturu.

Razredbeni ispit obuhvaća:

- samostalni glumački nastup s najmanje dva monologa (iz dramskog opusa H. Ibsena, A. P. Čehova i M. Krleže), u trajanju od 15 do 20 minuta.

4. Rang liste

Rang lista se utvrđuje na temelju postignutog rezultata na razredbenom ispitu.

5. Upisi

Upis kandidata provodit će se 30. rujna 2019. Pravo upisa stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

6. Obavijesti

Detaljnije informacije o razredbenom postupku i popis preporučene literature kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili na mrežnoj stranici: www.uaos.hr.

Diplomski sveučilišni studij Kazališna umjetnost;

smjer: Lutkarska animacija, jednopredmetni/dvopredmetni

1. Uvjeti upisa

Pravo prijave na natječaj za diplomski studij na Akademije za umjetnost i kulturu imaju kandidati koji su završili odgovarajući preddiplomski sveučilišni studij iz područja kazališne umjetnosti sa najmanje 180 ECTS ostvarenih bodova, ili dodiplomski četverogodišnji studij iz područja kazališne umjetnosti.\* (\*Studenti završenih sveučilišnih studijskih programa iz drugih područja, osim kazališne umjetnosti, ali istovjetne gore navedene akademske razine,a koji imaju višegodišnju kazališnu praksu također mogu pristupiti razredbenom ispitu).

2. Prijave za razredbeni postupak

Prijave za razredbeni postupak primaju se do 20. rujna 2019.

Prijave za razredbeni postupak kandidati podižu na Akademiji za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči. Uz prijave kandidati prilažu:

* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  životopis
* -  svjedodžba ili potvrda o završenom preddiplomskom studiju
* -  prijepis ocjena s preddiplomskog studija s ukupnom prosječnom ocjenom na tri decimale
* -  preporuku kompetentne osobe iz lutkarske struke (samo za studente koji nisu studirali na Akademije za umjetnost i kulturu u Osijeku)
* - pismo motivacije u kojima se navode razlozi interesa za ovaj diplomski studij (maksimalno dvije kartice teksta)
* - ostale, natječajem propisane popise pročitane, pripremljene i pogledane literature iz područja kazališne i lutkarske umjetnosti

Uz prijavu, kandidati prilažu i dokaz o uplati troškova razredbenog postupka u iznosu od 300,00 kn, a koji se uplaćuje na žiro-račun Akademije za umjetnost i kulturu u Osijeku, broj: IBAN HR 7323600001102689236, s naznakom "za razredbeni postupak".

Razredbeni postupak obuhvaća :

1. dvije etide s lutkom odnosno lutkama :

* -  jedna etidu na odabrane stihove u trajanju 5-10 minuta ( lutka ne izgovara stihove, nego su stihovi poslužili kao inspiracija, daju temu , stvaraju situaciju ; mogu se čuti iz offa uživo ili biti snimljeni)
* -  jednu etidu po motivima iz Don Juana, Fausta ili Hamleta, po izboru, u trajanju 10- 15 minuta (u etidama pristupnik mora pokazati vladanje barem jednom lutkarskom tehnikom : ručna lutka , marioneta itd.; etide mogu biti u dijaloškoj formi ili uz glazbu; za izvođenje etida pristupnik sam osigurava lutke , rekvizit i izvor glazbe/zvuka

2. pismeni zadatak: napisati osvrt na jednu lutkarsku predstavu s naglaskom na analizu animacije ( dvije kartice teksta)

3. ispitno povjerenstvo ocjenjuje opći dojam pristupnika

3. Razredbeni postupak:

Izbor kandidata za upis na diplomski sveučilišni studij Kazališne umjetnosti, smjer: Lutkarske animacije obavlja se putem razredbenog ispita, koji polažu svi kandidati.

Razredbeni ispit održat će se 23. rujna 2019. godine prema rasporedu koji će se objaviti na oglasnoj ploči Akademije za umjetnost i kulturu.

Razredbeni ispit obuhvaća:

* -  jednu etidu na odabrane stihove u trajanju od 5-10 minuta
* -  jednu etidu po motivima iz Don Juana, Fausta ili Hamleta

4. Rang liste

Rang lista se utvrđuje na temelju postignutog rezultata na razredbenom ispitu.

5. Upisi

Upis kandidata provodit će se 30. rujna 2019. Pravo upisa stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

6. Obavijesti

Detaljnije informacije o razredbenom postupku i popis preporučene literature kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili na mrežnoj stranici: www.uaos.hr.

Diplomski sveučilišni studij Kazališna umjetnost;

smjer: Lutkarska režija, jednopredmetni /dvopredmetni

1. Uvjeti upisa

Pravo prijave na natječaj za diplomski studij na Akademije za umjetnost i kulturu imaju kandidati koji su završili odgovarajući preddiplomski sveučilišni studij iz područja kazališne umjetnosti sa najmanje 180 ECTS ostvarenih bodova, ili dodiplomski četverogodišnji studij iz područja kazališne umjetnosti.\* (\*Studenti završenih sveučilišnih studijskih programa iz drugih područja , osum kazališne umjetnosti, ali istovjetne gore navedene akademske razine,a koji imaju višegodišnju kazališnu praksu također mogu pristupiti razredbenom ispitu).

2. Prijave za razredbeni postupak

Prijave za razredbeni postupak primaju se do 20. rujna 2019.

Prijave za razredbeni postupak kandidati podižu na Akademiji za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči. Uz prijave kandidati prilažu:

* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  životopis s posebnim osvrtom na dosadašnji interes za kazalište lutakate posebno za lutkarsku režiju
* -  svjedodžba ili potvrda o završenom preddiplomskom studiju
* -  prijepis ocjena s preddiplomskog studija s ukupnom prosječnom ocjenom na tri decimale s prosjekom ocjena
* -  preporuku profesora ili kompetentne osobe iz područja lutkarstva (samo za studente koji nisu studirali na Akademiji za umjetnost i kulturu u Osijeku)
* -  pismo motivacije u kojima se navode razlozi interesa za ovaj diplomski studij (maksimalno dvije kartice teksta)
* -  ostale, natječajem propisane popise pročitane, pripremljene i pogledane literature iz područja kazališne i lutkarske umjetnosti

Uz prijavu, kandidati prilažu i dokaz o uplati troškova razredbenog postupka u iznosu od 300,00 kn, a koji se uplaćuje na žiro-račun Akademije za umjetnost i kulturu u Osijeku, broj: IBAN HR 7323600001102689236, s naznakom "za razredbeni postupak".

Razredbeni postupak obuhvaća :

1. redateljska i dramaturška analiza dramskog djela za lutkarsku prikazbu:

pripremiti redateljsku i dramaturšku analizu dramskog djela( klasici); priložiti maketu scenografskog/vizualnog rješenja; jednu lutku/predmet/materijal kao ideju za likove; priložiti pismenu eksplikaciju koncepta i usmeno ju obraniti pred povjerenstvom;

- vezano uz odabrano djelo kandidat je dužan znati/priložiti: poznavanje dramske literature, poznavanje stručne literature, priprema kazališne produkcije, eksplikacija dramaturške strukture djela, eksplikacija redateljskih postupaka i analize, eksplikacija rješenja scenskog (vizualnog identiteta) djela, eksplikacije za lutkarsko kazalište (opravdanje), eksplikacija kostimografskog rješenja, eksplikacija glazbene podrške, eksplikacija glumačke podjele.

2. pristupnik praktično postavlja na scenu jednu odabranu scenu (10-15 minuta) iz djela za kojeg je radio dramaturško/redateljsku analizu; scene mogu biti u dijaloškoj formi i/ili uz glazbu; za izvođenje etida pristupnik sam osigurava lutke, rekvizit i izbor glazbe/zvuka.

3. napisati seminarski rad na jednu lutkarsku predstavu s posebnim naglaskom na analizu lutkarske režije ( 2 kartice teksta).

4. ispitno povjerenstvo ocjenjuje opći dojam pristupnika.

3. Razredbeni postupak:

Izbor kandidata za upis na diplomski sveučilišni studij Kazališne umjetnosti, smjer: Lutkarske režije obavlja se putem razredbenog ispita, koji polažu svi kandidati.

Razredbeni ispit održat će se 25. rujna i 26. rujna 2019. godine prema rasporedu koji će se objaviti na oglasnoj ploči Akademije za umjetnost i kulturu.

Razredbeni ispit obuhvaća:

- priložiti maketu scenografskog/vizualnog rješenja, jednu lutku/predmet /materijal za likove i koncept obraniti pred povjerenstvom

- postaviti jednu scenu iz djela za koje je rađeno dramaturško/redateljska analiza (10-15 minuta)

4. Rang liste

Rang lista se utvrđuje na temelju postignutog rezultata na razredbenom ispitu.

5. Upisi

Upis kandidata provodit će se 30. rujna 2019. .

Pravo upisa stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

6. Obavijesti

Detaljnije informacije o razredbenom postupku i popis preporučene literature kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili na mrežnoj stranici: www.uaos.hr.

Diplomski sveučilišni studij Kazališna umjetnost;

smjer: Neverbalni teatar, jednopredmetni/dvopredmetni

1. Uvjeti upisa

Pravo prijave na natječaj za diplomski studij na Akademije za umjetnost i kulturu imaju kandidati koji su završili odgovarajući preddiplomski sveučilišni studij iz područja kazališne umjetnosti sa najmanje 180 ECTS ostvarenih bodova, ili dodiplomski četverogodišnji studij iz područja kazališne umjetnosti.\* (\*ako pristupnik nije završio nižu razinu studija iz umjetničkog područja –izvedbenih umjetnosti, mora uz završenost nekog drugog preddiplomskog ili dodiplomskog studija priložiti dokumentaciju: programi , snimke , osvrt... o relevantnom umjetničkom djelovanju iz područja izvedbenih umjetnosti).

2. Prijave za razredbeni postupak

Prijave za razredbeni postupak primaju se do 20. rujna 2019.

Prijave za razredbeni postupak kandidati podižu na Akademiji za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči. Uz prijave kandidati prilažu:

* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  životopis
* -  svjedodžba ili potvrda o završenom preddiplomskom studiju
* -  prijepis ocjena s preddiplomskog studija s ukupnom prosječnom ocjenom na tri decimale
* -  pismo motivacije u kojima se navode razlozi interesa za ovaj diplomski studij (maksimalno dvije kartice teksta)
* -  za pristupnike koji nisu studirali na Akademiji za umjetnost i kulturu dokumentacija (programi, snimke osvrt...) o ispitnim produkcijama vezanim za izvedbene umjetnosti odnosno o relevantnom umj. djelovanju iz područja izvedbenih umjetnosti.

Uz prijavu, kandidati prilažu i dokaz o uplati troškova razredbenog postupka u iznosu od 300,00 kn, a koji se uplaćuje na žiro-račun Akademije za umjetnost i kulturu u Osijeku, broj: IBAN HR 7323600001102689236, s naznakom "za razredbeni postupak".

Razredbeni postupak obuhvaća dvije kraće autorske etide (5-10 minuta):

* -  jednu fizički zahtjevnu etidu u smislu vještine i logike tijela
* -  jednu etidu tematski i sadržajno povezanu uz neki poetski, dramski, glazbeni ili likovni (ili kombinirani) sadržaj ili predložak.
* -  sudjelovanje u vođenoj improvizaciji
* -  motivacijski razgovor

3. Razredbeni postupak:

Izbor kandidata za upis na diplomski sveučilišni studij Kazališne umjetnosti, smjer: Neverbalni teatar obavlja se putem razredbenog ispita, koji polažu svi kandidati.

Razredbeni ispit održat će se 24. rujna 2019. godine prema rasporedu koji će se objaviti na oglasnoj ploči Akademije za umjetnost i kulturu.

Razredbeni ispit obuhvaća:

- dvije kraće autorske etide (5-10 minuta)

4. Rang liste

Rang lista se utvrđuje na temelju postignutog rezultata na razredbenom ispitu.

5. Upisi

Upis kandidata provodit će se 30. rujna 2019.

Pravo upisa stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su ostvarili pravo na upis, a ne upišu se prema utvrđenom rasporedu, gube pravo na upis.

6. Obavijesti

Detaljnije informacije o razredbenom postupku i popis preporučene literature kandidati mogu dobiti u Uredu za studente Akademije za umjetnost i kulturu u Osijeku, K.P. Svačića 1f ili na mrežnoj stranici: www.uaos.hr.

**ODSJEK ZA KREATIVNE TEHNOLOGIJE**

* -  Diplomski sveučilišni studij Oblikovanje i tehnologija lutke / jednopredmetni
* -  Diplomski sveučilišni studij Kostimografija / jednopredmetni
* -  Diplomski sveučilišni studij Scenografija / jednopredmetni
* -  Diplomski sveučilišni studij Oblikovanje i tehnologija lutke / dvopredmetni
* -  Diplomski sveučilišni studij Kostimografija / dvopredmetni
* -  Diplomski sveučilišni studij Scenografija / dvopredmetni

Jednopredmetni / dvopredmetni studij

Diplomske sveučilišne studije Scenografija, Kostimografija te Oblikovanje i tehnologija lutke moguće je upisati kao jednopredmetne ili kao dvopredmetne studije u kombinacijama

* + -  Scenografija - Kostimografija,
	+ -  Scenografija - Oblikovanje i tehnologija lutke,
	+ -  Kostimografija - Oblikovanje i tehnologija lutke.

Redoviti / izvanredni studij i školarine

Kandidatima se omogućuje izbor upisa na redoviti ili izvanredni studij.
Studenti koji po prvi puta upisuju diplomski studij ne podliježu plaćanju studija.
Studenti koji su već́ prethodno pohađali neki diplomski studij, kao i studenti koji žele upisati izvanredni studij, plaćaju školarinu u iznosu od 9.240,00 kn za akademsku godinu.

1. Uvjeti upisa

Pravo prijave na natječaj za diplomske sveučilišne studije Odsjeka za primijenjenu umjetnost i pravo pristupa razredbenom ispitu imaju osobe sa završenim sveučilišnim preddiplomskim studijem Kazališno oblikovanje na Akademiji za umjetnost i kulturu u Osijeku, te sve ostale osobe sa završenim istovjetnim ili srodnim sveučilišnim preddiplomskim studijem drugih visokoškolskih ustanova u Hrvatskoj (ili inozemstvu), kao i osobe kojima je preostalo najviše 20 ECTS bodova do završetka preddiplomskog studija. Svi kandidati obavezno pristupaju razredbenom ispitu. Pravo upisa na diplomske sveučilišne studije Kostimografija, Scenografija te Oblikovanje i tehnologija lutke imaju osobe sa završenim preddiplomskim studijem i položenim razredbenim ispitom.

2. Prijave za razredbeni postupak

Prijave za razredbeni postupak primaju se kako slijedi:

* -  Diplomski sveučilišni studij Kostimografija do 20. rujna 2019.
* -  Diplomski sveučilišni studij Oblikovanje i tehnologija lutke do 20. rujna 2019.
* -  Diplomski sveučilišni studij Scenografija do 20. rujna 2019.

Prijave za razredbeni postupak kandidati podižu na Akademiji za umjetnost i kulturu u Osijeku, a predaju se u prostoriji za prijam dokumenata prema rasporedu objavljenom na oglasnoj ploči. Uz prijave pristupnici prilažu:

* -  životopis,
* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  uvjerenje ili diplomu završenog prethodnog studija, ili potvrdu o preostalim ECTS bodovima do završetka studija,
* -  kandidati koji su studij završili u inozemstvu prilažu i rješenje o istovrijednosti studija,
* -  prosjek ocjena,
* -  prijepis ocjena (za kandidate koji nisu studirali na Akademiji za umjetnost i kulturu u Osijeku),

Uz prijavu, kandidati prilažu i dokaz o uplati troškova razredbenog postupka u iznosu od 300,00 kn, a koji se uplaćuje na žiro-račun Akademije za umjetnost i kulturu u Osijeku, broj: IBAN HR 7323600001102689236, s naznakom "za razredbeni postupak".

3. Razredbeni postupak:

Razredbeni postupci provodit će se kako slijedi:

* -  Diplomski sveučilišni studij Kostimografija 23. rujna 2019.
* -  Diplomski sveučilišni studij Oblikovanje i tehnologija lutke 24. rujna 2019.
* -  Diplomski sveučilišni studij Scenografija 25. rujna 2019.

Mapa radova / OBLIKOVANJE I TEHNOLOGIJA LUTKE

Mapa radova eliminatorni je dio razredbenog ispita. Kandidat čiju mapu radova ispitno povjerenstvo nije pozitivno ocijenilo, ne može biti upisan na diplomski sveučilišnistudij Oblikovanje i tehnologija lutke.

Mapa radova može se predati u slijedećem obliku: u tvrdim koricama;

-  radovi u rasponu od najmanje A4, a najviše B1 formata koji predstavljaju autorska likovna rješenja i skice lutaka i lutkarskih scenografija, tehničke izvedbene nacrte (crtane rukom ili računalno generirane)

-  fotografije ili video zapisi realiziranih lutaka i lutkarskih scenografija (s naznakom jesu li samostalno izrađeni ili u radionicama) u tiskanom ili digitalnom obliku (CD-Rom, DVD).

U mapi se mogu priložiti i radovi iz drugih područja primijenjene umjetnosti ili radovi rađeni prema promatranju i po imaginaciji. Najmanje 70% priloženih radova treba biti s područja oblikovanja i tehnologije lutaka. Minimalno 50 % radova mora biti nacrtano rukom.
Uz svaku skicu ili fotografiju potrebno je naznačiti prema kojem je dramaturškom predlošku rađena ili je rađena na osnovi izvornog autorskog teksta, te rad popratiti izjavom/objašnjenjem vlastitih oblikovnih odluka i rješenja. U mapi radova ne smije biti manje od 30 niti više od 50 radova. Na mapi je obavezno jasno istaknuti ime i prezime pristupnika.

Mapa nosi maksimalno 800 bodova.

Mapa radova / KOSTIMOGRAFIJA

Mapa radova eliminatorni je dio razredbenog ispita. Kandidat čiju mapu radova ispitno povjerenstvo nije pozitivno ocijenilo, ne može biti upisan na diplomski sveučilišni studij Kostimografija.
Mapa radova može se predati u slijedećem obliku: u tvrdim koricama;

-  radovi u rasponu od najmanje A4, a najviše B1 formata koji predstavljaju originalne kostimografske skice (idejne i tehničke), crtane rukom ili računalno generirane

-  konceptualne prezentacijske mape ili digitalne ppt prezentacije

-  fotografije ili video zapisi realiziranih kostima (s naznakom jesu li samostalno izrađeni ili u radionicama) u tiskanom ili digitalnom obliku (CD-Rom, DVD).

U mapi se mogu priložiti i radovi iz drugih područja primijenjene umjetnosti ili radovi rađeni prema promatranju i po imaginaciji. Najmanje 70% priloženih radova treba biti s područja kostimografije.
Uz svaku skicu, prezentaciju ili fotografiju potrebno je naznačiti prema kojem ste dramaturškom predlošku radili ili ako je riječ o izvornoj, te rad popratiti izjavom/objašnjenjem (artist statement). U mapi radova ne smije biti manje od 30 niti više od 50 radova. Na mapu je obavezno upisati ime i prezime pristupnika.

Mapa nosi maksimalno 800 bodova.

Mapa radova / SCENOGRAFIJA

Mapa radova eliminatorni je dio razredbenog ispita. Kandidat čiju mapu radova ispitno povjerenstvo nije pozitivno ocijenilo, ne može biti upisan na diplomski sveučilišni studij Scenografija.
Mapa radova može se predati u slijedećem obliku: u tvrdim koricama;

-  radovi u rasponu od najmanje A4, a najviše B1 formata koji predstavljaju izvorna likovna rješenja (scenografske idejne skice), tehnička izvedbena rješenja i nacrte (crtane rukom ili računalno generirane)

-  radovi u rasponu od najmanje A4, a najviše B1 formata koji predstavljaju originalne skice krupne i sitne rekvizite (idejne i tehničke), crtane rukom ili računalno generirane

-  fotografije samostalno izrađenih maketa scenografije

-  fotografije ili video zapisi realiziranih scenografija ili elemenata scenskog dekora (s naznakom jesu li samostalno izrađeni ili realizirani u radionicama) u tiskanom ili digitalnom obliku (CD-Rom, DVD).

U mapi se mogu priložiti i radovi iz drugih područja primijenjene umjetnosti ili radovi rađeni prema promatranju i po imaginaciji. Najmanje 70% priloženih radova treba biti s područja scenografije.
Uz svaku skicu, prezentaciju ili fotografiju potrebno je naznačiti prema kojem je dramaturškom predlošku rađena ili je rađena na osnovi izvornog autorskog teksta, te rad popratiti izjavom /objašnjenjem vlastitih oblikovnih odluka i rješenja. U mapi radova ne smije biti manje od 30 niti više od 50 radova. Na mapi je obavezno jasno istaknuti ime i prezime pristupnika.

Mapa nosi maksimalno 800 bodova.

Razgovor s kandidatima

Ispitno povjerenstvo obavit će informativni razgovor sa svim kandidatima čije su mape radova prethodno pozitivno ocijenjene u svrhu utvrđivanja interesa, motivacije, zrelosti i osobnosti pristupnika, te u svrhu njihove vlastite verbalne prezentacije priloženih radova.
Razgovor s kandidatima nosi maksimalno 200 bodova.

Razredbeni prag iznosi 500 bodova.

4. Rezultati razredbenog postupka

Nakon provedbe razredbenog ispita Ispitno povjerenstvo donosi Odluku o rezultatima ispita. Rezultati razredbenih ispita objavljuju se na oglasnim pločama i mrežnim stranicama Akademije za umjetnost i kulturu u Osijeku www.uaos.hr.
Žalbu na razredbeni postupak kandidat može podnijeti u pisanom obliku dekanu Akademije za umjetnost i kulturu, a u roku od 24 sata nakon objave konačnih rezultata razredbenog ispita. Odgovor na žalbu pristupnik će dobiti u roku od 24 sata od zaprimanja žalbe.

Razredbeni prag iznosi 500 bodova, od mogućih 1000 bodova na ispitu, koji čine ukupan zbroj svih ispitnih elemenata (mapa: maksimalno 800; razgovor s kandidatima: maksimalno 200 bodova).

Kandidati koji su stekli pravo upisa mogu se upisati u I. godinu diplomskog sveučilišnog studija Kostimografija na Akademiji za umjetnost i kulturu u Osijeku samo u tekućoj akademskoj godini.

5. Upisi

Upis kandidata provodit će se 30. rujna 2019. Pravo upisa stječu kandidati prema postignutom mjestu na konačnoj rang listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandiadati koji su ostvarili pravo na upis, a ne upišu se prema utvrđenom rasporedu, gube pravo na upis.

6. Razlikovni ispiti

Ukoliko kandidat nije završio preddiplomski sveučilišni studij Kazališno oblikovanje Akademije za umjetnost i kulturu u Osijeku, povjerenstvo može procijeniti na osnovu prijepisa ocijene, mape radova i motivacijskog razgovora da pristupniku nedostaju neke uvodne kompetencije za određene predmete koji su propisani studijskim programom diplomskog sveučilišnog studija Kostimografija. Povjerenstvo će donijeti odluku kojom kandidata obavezuje da kroz određeni period savlada te nedostajuće kompetencije kroz sadržaj izbornih predmeta ponuđenih na samom studiju, a koji će se bodovati izvan obaveznih 120 ECTS-a tijekom predviđenog trajanja studija.

**ODSJEK ZA KULTURU, MEDIJE I MENADŽMENT**

• Diplomski sveučilišni studij Menadžment u kulturi i kreativnim industrijama / jednopredmetni ili dvopredmetni

• Diplomski sveučilišni studij Mediji i odnosi s javnošću / jednopredmetni ili dvopredmetni

Jednopredmetni / dvopredmetni studij

Diplomske sveučilišne studije moguće je upisati kao jednopredmetne ili kao dvopredmetne studije.

Jednopredmetne ili dvopredmetne diplomske sveučilišne studije Menadžment u kulturi i kreativnim industrijama i Mediji i odnosi s javnošću mogu upisati:

1.Sveučilišni prvostupnici koji su završili preddiplomski sveučilišni interdisciplinarni studij Kulturologije; smjer: Kulturalni menadžment, Medijska kultura i Knjižničarstvo;

2.Sveučilišni prvostupnici koji su završili preddiplomski sveučilišni studij iz znanstvenog područja društvenih i humanističkih znanosti s nastavnim opterećenjem od najmanje 180 ECTS uz uvjet polaganja razlikovnih ispita;

3.Prvostupnici koji su završili preddiplomski stručni studij iz znanstvenog područja društvenih i humanističkih znanosti s nastavnim opterećenjem od najmanje 180 ECTS uz uvjet polaganja razlikovnih ispita;

1. Prijave za razredbeni postupak

Prijave za razredbeni postupak za diplomske sveučilišne studije primaju se na Akademiji za umjetnost i kulturu u Osijeku u Uredu za studente, Trg Sv. Trojstva 3 (2. kat), Osijek, do 23. rujna 2019. godine putem Obrasca za prijavu razredbenog postupka koji se može dobiti u Uredu za studente za diplomske studije ili na mrežnoj stranici http://www.uaos.unios.hr/.

Uz prijave kandidati prilažu:

* -  Svjedodžba o završenom preddiplomskom interdisciplinarnom sveučilišnom studiju Kulturologije snajmanje 180 ECTS bodova
* -  Svjedodžba o završenom preddiplomskom stručnom ili preddiplomskom sveučilišnom studiju iz područja društvenih ili humanističkih znanosti sa 180 ECTS bodova
* -  Uvjerenje o završenom preddiplomskom studiju ili dopunska isprava o studiju
* -  domovnicu (preslika koju ne treba ovjeravati; datum izdavanja domovnice neograničen; domovnica može biti generirana iz baze e-Građani), Hrvat koji nije državljanin Republike Hrvatske mora donijeti dokaz o hrvatskoj narodnosti
* -  rodni list (preslika koju ne treba ovjeravati; datum izdavanja rodnoga lista neograničen; rodni list može biti generiran iz baze e-Građani), strani državljanin mora donijeti potvrdu o državljanstvu određene države
* -  Dokaz o uplati troškova razredbenog postupka u iznosu 300,00 kn, uplaćenih na žiro- račun Akademija za umjetnost i kulturu u Osijeku, Kralja Petra Svačića 1/F, 31 000 Osijek, IBAN: HR7323600001102689236, s naznakom “za razredbeni postupak”.

Detaljnije obavijesti o upisima kandidati mogu dobiti na Akademiji za umjetnost i kulturu u Uredu za studente, na adresi Trg Sv. Trojstva 3 (2. kat), Osijek ili na telefon 031 224 224; 031 224 285; ili 031 224 288.

2. Razredbeni postupak

Razredbeni postupak sastoji se od utvrđivanja rang-liste kandidata na temelju ukupne srednje ocjene ispita tijekom preddiplomskog studija (zaokruženo na tri decimalna mjesta).
Rang-liste se utvrđuju za jednopredmetne i dvopredmetne diplomske sveučilišne studije Menadžment u kulturi i kreativnim industrijama i Mediji i odnosi s javnošću.

3. Rang liste

Prvi na listi je kandidat s najvećom ukupnom srednjom ocjenom ispita tijekom preddiplomskog studija, a dalje slijedom ostali kandidati prema redoslijedu ostvarene ukupne srednje ocjene.

Lista kandidata koji su stekli pravo upisa na diplomski sveučilišni studij Menadžment u kulturi i kreativnim industrijama će se objaviti 27. rujna 2018. godine. Rang lista će biti objavljena na oglasnoj ploči i na mrežnim stranicama Akademije za umjetnost i kulturu u Osijeku.

4. Upisi

Upis kandidata provest će se 30. rujna 2019. Pravo upisa na redoviti ili izvanredni sveučilišni studij stječu kandidati prema postignutom mjestu na konačnoj rang – listi. Upisi se obavljaju nakon objavljivanja rezultata razredbenog postupka prema bodovnoj listi rezultata razredbenog postupka. Kandidati koji su stekli pravo na upis, a ne upišu se prema utvrđenom rasporedu, gube pravo na upis. Kandidati koji su stekli pravo upisa mogu se upisati u I. godinu diplomskog sveučilišnog studija Menadžment u kulturi i kreativnim industrijama samo u tekućoj akademskoj godini.

5. Razlikovni ispiti

Ukoliko kandidat nije završio preddiplomski sveučilišni studij Kulturologije, smjer Kulturalni menadžment, Medijska kultura i Knjižničarstvo povjerenstvo može procijeniti na osnovu prijepisa ocijene da kandidatu nedostaju neke uvodne kompetencije za određene predmete koji su propisani studijskim programom diplomskog sveučilišnog studija kojeg upisuje. Povjerenstvo će izdati odluku kojom kandidat obavezuje da kroz određeni period savlada te nedostajuće kompetencije, a koji će se bodovati izvan obaveznih 120 ECTS-a tijekom predviđenog trajanja studija.

6. Obavijesti

Detaljnije obavijesti o upisima kandidati mogu dobiti u Uredu za studente Akademije za umjetnost i kulturu, na adresi Trg Sv. Trojstva 3 (2. kat), Osijek ili na telefon 031 224 288.

PLANIRANE UPISNE KVOTE PO STUDIJSKOM PROGRAMU

|  |  |  |  |  |
| --- | --- | --- | --- | --- |
| **AKADEMIJA ZA UMJETNOST I KULTURU** | **R** | **I** | **S** | **Ukupno** |
| Diplomski sveučilišni studij **Glazbena pedagogija** | 7 | 4 |  | 11 |
| Diplomski sveučilišni studij **Pjevanje** | 1 | 1 |  | 2 |
| Diplomski sveučilišni studij **Klavir** | 1 | 1 |  | 2 |
| Diplomski sveučilišni studij Kazališna umjetnost smjer: **Lutkarska režija** (jednopredmetni ili dvopredmetni) | 4 | 4 |  | 8 |
| Diplomski sveučilišni studij Kazališna umjetnost smjer: **Gluma** (jednopredmetni ili dvopredmetni) | 8 | 8 |  | 16 |
| Diplomski sveučilišni studij Kazališna umjetnost smjer: **Neverbalni teatar** (jednopredmetni ili dvopredmetni) | 8 | 8 |  | 16 |
| Diplomski sveučilišni studij Kazališna umjetnost smjer: **Lutkarska animacija** (jednopredmetni ili dvopredmetni) | 8 | 8 |  | 16 |
| Diplomski sveučilišni studij **Likovna kultura** | 20 | 2 |  | 22 |
| Diplomski sveučilišni studij **Ilustracija** | 8 | 3 |  | 11 |
| Diplomski sveučilišni studij **Kostimografija (jednopredmetni)** | 2 | 2 |  | 4 |
| Diplomski sveučilišni studij **Kostimografija (dvopredmetni)** | 2 | 2 |  | 4 |
| Diplomski sveučilišni **studij Scenografija (jednopredmetni)** | 2 | 2 |  | 4 |
| Diplomski sveučilišni studij **Scenografija (dvopredmetni)** | 2 | 2 |  | 4 |
| Diplomski sveučilišni studij **Oblikovanje i tehnologija lutke (jednopredmetni)** | 2 | 2 |  | 4 |
| Diplomski sveučilišni studij **Oblikovanje i tehnologija lutke (dvopredmetni)** | 2 | 2 |  | 4 |
| Diplomski sveučilišni studij **Tamburaško umijeće** | 2 | 1 | 1 | 4 |
| Diplomski sveučilišni studij **Menadžment u kulturi i kreativnim industrijama** (jednopredmetni ili dvopredmetni) | 35 | 10 |  | 45 |
| Diplomski sveučilišni studij **Mediji i odnosi s javnošću** (jednopredmetni ili dvopredmetni) | 35 | 10 |  | 45 |